《题石渚逋仙隐几看梅卷》
明代·朱浙

天地闭穷冬，湖山三尺雪。十日不开门，寒花近可折。

插置玉壶不，壶冰味增冽。隐几已忘言，对此自怡悦。

拈起便成诗，诗神转清绝。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。